## Odluka o proglašenju Zakona o izmjenama i dopunama Zakona o prodaji stanova na kojima postoji stanarsko pravo

### NN 58/1995 (9.8.1995.), Odluka o proglašenju Zakona o izmjenama i dopunama Zakona o prodaji stanova na kojima postoji stanarsko pravo

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske,
donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O PRODAJI STANOVA NA KOJIMA POSTOJI STANARSKO PRAVO

Proglašavam Zakon o izmjenama i dopunama Zakona
o prodaji stanova na kojima postoji stanarsko pravo, koji je donio
Zastupnički dom Sabora Republike Hrvatske na sjednici 27.
srpnja 1995.

Broj: 01-95-1349/1

Zagreb, 31. srpnja 1995.

Predsjednik Republike Hrvatske

**dr. Franjo Tuđman,**
v. r.

---

#### ZAKON O IZMJENAMA I DOPUNAMA ZAKONA O PRODAJI STANOVA NA KOJIMA POSTOJI STANARSKO PRAVO

Članak 1.

U Zakonu o prodaji stanova na kojima postoji stanarsko
pravo ("Narodne novine", br. 43/92. - pročišćeni
tekst; 69/92., 25/93., 48/93., 2/94. i 44/94.) iza članka
1. dodaje se novi članak la. koji glasi:

"Članak 1a.

Hrvatski vojni invalid iz domovinskog rata te supružnik,
roditelji i djeca, usvojenici, pastorčad, očuh,
maćeha i usvojitelj, poginulih, zatočenih ili nestalih
branitelja domovinskog rata imaju pravo pod uvjetima propisanim
ovim Zakonom kupiti stan, koji su dobili na privremeno korištenje,
odnosno u najam, prema odredbama Zakona o privremenom korištenju
stanova ("Narodne novine", broj 66/91. i 76/93.) i Zakona
o pravima hrvatskih branitelja iz domovinskog rata ("Narodne
novine", br. 2/94.), ako je nositelju stanarskog prava na
tom stanu prestalo stanarsko pravo."

Članak 2.

lza članka 4. dodaje se novi članak
4a. koji glasi

"Članak 4a.

Nositelj stanarskog prava na stanu iz članka
la. ovoga Zakona ostvaruje pravo na kupnju tog stana samo ako
u propisanom roku prodavatelju osobno i neposredno donese zahtjev
za kupnju tog stana.

Ako nositelj stanarskog prava iz stavka 1. ovoga
Članka ne postupi na propisani način, pravo na kupnju
tog stana ostvaruje osoba koja u tom stanu stanuje na temelju
propisa iz članka la. ovoga Zakona.

Ako pravo na kupnju stana ostvari nositelj stanarskog
prava iz stavka 1. ovoga članka, osoba koja koristi taj
stan ne može biti iseljena iz stana dok joj se u istoj općini
ili gradu ne osigura drugi smještaj."

Članak 3.

Članak 1. briše se.

Članak 4.

Članak 8. stavak 1. mijenja se i glasi:

"Nositelju stanarskog prava koji stanuje u stanu
iz članka 3. stavka 1. točke 4. i 5. i člank
50 stavka 2 ovoga Zakona i koji je podnio zahtjev za kupnju tog
stana, davatelj stana na korištenje dužan je do 31.
prosinca 2000. godine osigurati drugi odgovarajući prazan
stan kojeg nositelj stanarskog prava može kupiti pod uvjetima
iz ovoga Zakona, u roku tri mjeseca od dana kada mu je stan ponuđen."

Stavak 4. mijenja se i glasi:

Odgovarajućim stanom u smislu odredbe stavka
1. ovoga članka smatra se stan u istoj općini ili
gradu, veličine jedna osoba jedna soba površine do
17 time da broj soba u tom stanu ne može biti veći
od broja soba koji se napušta.

Dodaje se novi stavak 5. koji glasi:

"Za hrvatske vojne invalide iz doniovinskog
rata I., Il., III. i IV grupe oštećenja organizma odgovarajućim
stanom smatra se stan koji može biti uvećan do 20 od
površine stana utvrđene prema stavku 4. ovoga članka."

Članak 5.

U članku 12. stavku 8. riječi: "osim
kod plaćanja u konvertibilnim devizama" brišu
se.

Članak 6.

Članak 16. mijenja se i glasi:

"Kupcima stana koji su žrtve domovinskog
rata priznaje se na cijenu utvrđenu prema članku 11.
stavku 1. točka 1. - 6. ovoga Zakona, popust i to:

- 100% kada stan kupuje:

l. malodobno dijete kao i dijete na redovnom školovanju,
ćija su oba roditelja poginula u domovinskom ratu ili su
smrtno stradali kao žrtve u tom ratu ili su im roditelji
nestali ili zatočeni.

2. osoba koja je hrvatski vojni invalid iz domovinskog
rata ili civilni invalid rata I., II., III. i IV. grupe oštećenja
organizma;

- 75% kada stan kupuje:

1. osoba kojoj su poginula dva ili više članova
obiteljskog domaćinstva u domovinskom ratu ili su nestali
ili zatočeni;

2. supružnik stanara koji je poginuo u domovinskoni
ratu ili je smrtno stradao kao žrtva u tom ratu ili je nestao
ili zatočen, ako živi u obiteljskom domaćinstvu
s predškolskim djetetom (usvojenikom), djetetom (usvojenikom)
na redovnom školovanju ili s djetetom (usvojenikom) nositeljem
obiteljske mirovine. U tom slučaju stan je u suvlasništvu
supružnika i djeteta (usvojenika);

- 50% kada stan kupuje:

1. supružnik stanara koji je poginuo u domovinskom
ratu ili je smrtno stradao kao žrtva u tom ratu ili je nestao
ili zatočen;

2. roditelj kojemu je dijete s kojim je živio
u obiteljskom domaćinstvu poginulo u domovinskom ratu ili
je smrtno stradalo kao žrtva u tom ratu ili je nestalo ili
zatoćeno,

- 25% kada stan kupuje politički zatvorenik,
odnosno supružnik ili malodobno dijete političkog
zatvorenika koji je umro do momenta sklapanja ugovora;

- 20% kada stan kupuje osoba s invaliditetom radi
kojega se u prostoru kreće isključivo u invalidskim
kolicima kada stan kupuje za sebe ili kada stanuje i koristi stan
kojeg kupuje jedan od njenih roditelja (usvojitelja). Jednaki
popust ostvaruje i osoba koja je trajno i potpuno nesposobna za
rad i privređivanje uslijed svog zdravstvenog stanja i opće
radne sposobnosti za obavIjanje bilo kojeg posla, a čija
je nesposobnost nastala prije navršene 15 godine života
ili za vrijeme redovnog obrazovanja, odnosno njen roditelj (usvojitelj).
Kada u slučaju iz ove alineje pravo na popust ostvaruje
roditelj (usvojitelj) osobe s invaliditetom stan je u suvlasništvu
roditelja (usvojitelja) i djeteta. Osobe iz ove alineje koje su
sklopile ugovor o kupoprodaji stana do 20. sijećnja 1994.
godine nemaju pravo na taj popust.

Hrvatski vojni invalidi iz domovinskog rata i civilni
invalidi rata V., VI., VII., Vlll., IX. i X. grupe oštećenja
organizma imaju pravo na popust iz ovog članka razmjerno
postotku oštećenja arganizma."

Članak 7.

Iza članka 16. dodaje se članak 16a.
koji glasi

" Članak 16a.

.Stanovi koji se nalaze na privremeno okupiranim
ili na već oslobođenim područjima otkupljuju
se prema uvjetima koji su važili na dan 30. svibnja 1995.
godine."

Članak 8.

Iza članka 19. dodaje se novi članak
19a. koji glasi:

"Članak 19a.

Cijena stana utvrdena ugovorom može se platiti
kunama i konvertibilnim devizama.

Za jednokratnu uplatu cijene stana gotovinskim plaćanjem,
kupcu se odobrava dodatni popust od 20%"

Članak 9.

Iza članka 20. dodaje se novi članak
20a. koji glasi

"Članak 20a.

Ako je državni stan veći od odgovarajućeg
stana iz članka 8. stavka 4. ovoga Zakona, višak u
površini soba otkupljuje se prema cijeni koja odgovara građevinskoj
vrijednosti etalonskog objekta uvećanoj za vrijednost koja
proizlazi iz položajne pogodnosti stana."

Članak 10.

U članku 21. stavak 2. mijenja se i glasi:

"Ako javni pravobranitelj utvrdi da nisu ispunjeni
zakonski uvjeti za sklapanje ugovora ili da je ugovorena cijena
niža od utvrđene prema odredbama ovoga zakona dostavit
će mišljenje da se stan ne može prodati. Ako nakon
zaključenja ugovora javni pravobranitelj utvrdi da nisu
postojali zakonski uvjeti za sklapanje ugovora, zatražit
će poništenje ugovora u roku od godine dana od dana
sklapanja ugovora."

Članak 11.

Članak 27. mijenja se i glasi:

" Novac koji se ostvari prodajom stanova koje
prodaju općina ili grad, odnosno Grad Zagreb doznačuje
se u visini od 55% u državni proračun na poseban raćun.
45% sredstava zadržava prodavatelj i koristi za:

- rješavanje stambenih pitanja socijalno ugroženih
osoba,

- isplatu vlasnicima stanova iz članka 34.
ovoga Zakona,

- osiguranje stanova nositeljima stanarskog prava
iz članka 8. ovoga Zakona.

Prodavatelj iz stavka 1. ovoga članka može
iz cijene stana zadržati za troškove postupka po sklopljenom
ugovoru protuvrijednost od 200 kuna".

Članak 12.

Članak 28. mijenja se i glasi:

"Novac koji se ostvari prodajom stanova u vlasništvu
Republike Hrvatske uplaćuje se na državni račun
i koristi se za:

- rješavanje stambenih pitanja hrvatskih vojnih
i civilnih invalida iz domovinskog rata i ohitelji poginulih,
zatočenih ili nestalih hrvatskih branitelja,

- osiguranje stanova za službene potrebe,

- osiguranje stanova nositeljima stanarskog prava
iz članka 8. ovoga Zakona."

Članak 13.

Članak 29. mijenja se i glasi:

"Kada je prodavatelj stana poduzeće ili
druga pravna osoba koja je vrijednost stanova uračunala
u vrijednost društvenog kapitala, tom prodavatelju pripada
35% novca od prodaje stana kod uplate odjednom, odnosno kod svake
obročne otplate, a 65% novca uplaćuje se na državni
proračun i koristi se za namjene iz članka 28. ovoga
Zakona.

Prodavatelj iz stavka 1. ovoga članka može
zadržati iz cijene stana za troškove postupka po sklopljenom
ugovoru protuvrijednost od 200 kuna.

Članak 14.

Članak 30., 31., 33., 38. do 49. brišu
se.

Članak 15.

Članak 50. mijenja se i glasi:

"Stanovi koji su vlasništvo Republike Hrvatske
na temelju Uredbe o preuzimanju sredstava JNA i SSNO na teritoriju
Republike Hrvatske u vlasništvo Republike Hrvatske ("Narodne
novine", br. 52/91.) i Uredbe o preuzimanju sredstava bivše
SFRJ u vlasništvo Republike Hrvatske ("Narodne novine",
br. 68/91.) (u daljem tekstu državni stano prodaju se uz
primjenu dodatnih kriterija propisanl ovkm akonom.

Iznimno od stavka 1. ovog članka pored stanova
u zgradama iz članka 3. stavka 1. točka 4. i 5.
ovoga Zakona ne mogu se prodavati državni stanovi koje će
Vlada Republike Hrvatske odrediti kao stanove za službene
potrebe. Stanovima za službene potrebe ne mogu se odrediti
stanovi na kojima su nositelji stanarskog prava hrvatski branitelji."

Članak 16.

Iza članka 50. dodaju se novi članci
50a., 50b. i 50c. koji glase:

"Članak 50a.

Državni stan mogu kupiti nositelji stanarskog
prava koji su to pravo stekli u skladu s propisima, kao i osobe
iz članka la. ovoga Zakona.

Na otkup državnih stanova ne primjenjuju se
odredbe članka 6. ovoga Zakona.

Državni stan ne mogu kupiti, niti prenijeti
pravo na kupnju stana, osobe:

- koje su pravomoćno osuđene za krivična
djela protiv čovječnosti i medunarodnog prava,

- koje su pravomoćno osuđene za krivična
djela protiv Republike Hrvatske,

- protiv kojih je pokrenut postupak za krivična
djela protiv Republike Hrvatske ili krivična djela protiv
čovječnosti i međunarodnog prava, do pravomoćnosti
presude,

- koje su sudjelovale ili sudjeluju u neprijateljskoj
djelatnosti protiv Republike Hrvatske,

- koje su izbjegle vojnu obvezu,

- protiv kojih je pokrenut postupak za otkaz stanarskog
prava, odnosno najma do okončanja postupka

- koje u istom mjestu imaju u vlasništvu useljivu
kuću ili stan,

- koje su napustile Republiku Hrvatsku ili otišle
na okupirana područja i više od 6 mjeseci ne koriste
stan.

Članak 50b.

Državne stanove prodaju:

- Ministarstvo obrane, stanove koji su vlasništvo
Republike Hrvatske na temelju Uredbe o preuzimanju sredstava JNA
i SSNO na teritoriju Republike Hrvatske u vlasništvo Republike
Hrvaske ("Narodne novine", br. 52/91.),

- Vlada Republike Hrvatske, stanove koji su vlasništvo
Republike Hrvatske na temelju Uredbe o preuzimanju sredštava
bivše SFRJ u vlasništvu Republike Hrvatske ("Narodne
novine", br. 68/91.).

Članak 50c.

Novčanom kaznom od 2000 do 5000 kuna kaznit
će se za prekršaj odgovorna osoba u pravnoj osobi ako
ne postupi po odredbi Članka 29. stavka 1. ovoga Zakona.

Članak 17.

U članku 55d. stavku 2. riječi: "koji
iznos isplaćuje općina odnosno grad na teret svog
proračuna" zamjenjuju se riječima: "koji
iznos se isplaćuje iz državnog proračuna Republike
Hrvatske".

Članak 18.

Članak 59. mijenja se i glasi:

"Vlada Republike Hrvatske može prema potrebi
produžiti odredeni rok utvrden ovim Zakonom."

Članak 19.

Prodavatelj stana, općina, grad, odnosno Grad
Zagreb, poduzeće ili druga pravna osoba, kojoj je u primjeni
odredbi članka 44. do 49. Zakona o prodaji stanova na kojima
postoji stanarsko prvo ("Narodne novine", br. 43/92
- pročišćeni tekst, 69/92., 25/93., 48/93.,
2/94. i 44/94.) pripalo pravo na obveznice, zadržava pravo
na obveznice i to:

- općina, grad ili Grad Zagreb u visini od
45% uplaćenih sredstava,

- poduzeće ili druga pravna osoba u visini
od 35% uplaćenih sredstava.

Obveznice za konvertibilne devize izdaju se s rokom
otplate od 5 godina i amortiziraju putem 10 polugodišnjih
anuitetskih kupona, a prvi kupon dospijeva na naplatu od 1. siječnja
1997. godine.

Na obveznice se plaćaju kamate po stopi l%
godišnje koje počinju teći od 1. srpnja 1992.
godine, odnosno od dana uplate i pripisuju se glavnici.

Članak 20.

Zahtjev sa potrebnom dokumentacijom za kupnju državnog
stana kupac podnosi u roku 60 dana od dana stupanja na snagu ovoga
Zakona.

Nakon proteka roka iz stavka 1. ovoga članka,
podnositelj zahtjeva gubi pravo na kupnju stana.

Prodavatelj je dužan sklopiti ugovor s kupcem
u roku godine dana od proteka roka iz stavka 1. ovoga članka.

Ako prodavatelj na zahtjev kupca ne sklopi ugovor
u roku iz stavka 3. ovoga Članka, kupac ima pravo pokrenuti
postupak i zatražiti od suda presudu koja u cijelosti nadomješta
ugovor.

Izuzetno od stavka 1. ovoga članka osobe iz
članka 1a. ovoga Zakona koje sklope ugovor o najmu stana
nakon stupanja na snagu ovoga Zakona, podnose zahtjev za kupnju
tog stana u roku 60 dana od dana sklapanja ugovora o najmu.

Članak 21.

Nositelj stanarskog prava iz članka 4a. stavak
1. ovoga Zakona dužan je podnijeti zahtjev za kupnju stana
prodavatelju u roku od 30 dana od dana stupanja na snagu ovoga
Zakona. U protivnom prestaje mu stanarsko pravo po sili zakona.

Članak 22.

Odluku odnosno popis stanova iz članka 50.
stavak 2. Zakona o prodaji stanova na kojima postoji stanarsko
pravo ("Narodne novine", br. 43/92. - pročišćeni
tekst, 69/92., 25/93., 48/93., 2/94. i 44/94.), Vlada Republike
Hrvatske donijet će u roku 60 dana od dana stupanja na snagu
ovoga Zakona.

Članak 23.

Danom stupanja na snagu ovoga Zakona prestaje važiti
odredba danka 13. stavka 1. alineja 1. Zakona o pretvaranju deviznih
depozita građana u javni dug Republike Hrvatske ("Narodne
novine", br.106/93.).

Članak 24.

Ovaj Zakon stupa na snagu osmoga dana od dana objave
u "Narodnim novinama".

Klasa: 370-01/95-01/08

Zagreb, 27. srpnja 1995.

ZASTUPNIĆKI DO M SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović,**
v. r.

Zakon, NN 58/1995-1089
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)